CELEX: 32012D0748
Language: sk
Date: 2012-11-27 00:00:00
Title: 2012/748/SZBP: Rozhodnutie Politického a bezpečnostného výboru BiH/19/2012 z  27. novembra 2012 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine

5.12.2012   
            
            
               SK
            
            
               Úradný vestník Európskej únie
            
            
               L 333/45
            
         ROZHODNUTIE POLITICKÉHO A BEZPEČNOSTNÉHO VÝBORU BiH/19/2012
   z 27. novembra 2012
   o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine
   (2012/748/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
   keďže:
   
               (1)
            
            
               Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať ďalšie rozhodnutia o vymenovaní veliteľa ozbrojených síl EÚ.
            
         
               (2)
            
            
               PBV prijal 2. decembra 2011 rozhodnutie BiH/18/2011 (2), ktorým vymenoval brigádneho generála Roberta BRIEGERA za veliteľa ozbrojených síl Európskej únie pre vojenskú operáciu Európskej únie v Bosne a Hercegovine.
            
         
               (3)
            
            
               Veliteľ operácie EÚ odporučil, aby bol za nového veliteľa ozbrojených síl EÚ pre vojenskú operáciu Európskej únie v Bosne a Hercegovine ako nástupca brigádneho generála Roberta BRIEGERA vymenovaný generálmajor Dieter HEIDECKER.
            
         
               (4)
            
            
               Vojenský výbor EÚ toto odporúčanie podporil.
            
         
               (5)
            
            
               V súlade s článkom 5 protokolu (č.22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami.
            
         
               (6)
            
            
               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty EÚ, ktoré sú tiež buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,
            
         PRIJALA TOTO ROZHODNUTIE:
   Článok 1
   Generálmajor Dieter HEIDECKER sa týmto vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine od 3. decembra 2012.
   Článok 2
   Rozhodnutie BiH/18/2011 sa týmto zrušuje.
   Článok 3
   Toto rozhodnutie nadobúda účinnosť 3. decembra 2012.
   
      V Bruseli 27. novembra 2012
      
         
            Za Politický a bezpečnostný výbor
         
         
            predseda
         
         O. SKOOG
      
   
   
      (1)  Ú. v. EÚ L 252, 28.7.2004, s. 10.
   
      (2)  Rozhodnutie Politického a bezpečnostného výboru BiH/18/2011 z 2. decembra 2011 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (Ú. v. EÚ L 332, 15.12.2011, s. 10).